Nalika wiwitan taun 1960, piyambakipun tindak dhateng AS saperlu ngangsu kawruh ngèlmu militèr wonten ing US Coast Guard Officers Candidate School, lan pungkasan taun 1960. Kondur saking AS, Widodo njabat Kabag Operasi Pulisi Jakarta Raya (1960). Lajeng manéka kalungguhan dipunsandhang déning Widodo, kanthi urut dados Panglima Korps Perairan lan Udara (1964), Panglima Daerah Kepulisian II Sumatera Utara (1967), lan Kadapol VII Metro Jaya periode 1970-1974. Wonten ing mriki, Kadapol Widodo tanggel jawab babagan operasi pengamanan langsung Pemilu 1971 wonten ing Jakarta, ingkang wekdal punika kahananipun kirang saé. Ugi sasampunipun Pemilu, piyambakipun ugi kedah ngamanaken Sidang Umum MPR-RI ingkang kalaksanan wonten ing Jakarta. Wonten ing bab punika, Widodo dipunangkat dados Anggota MPR-RI.